கம்பன் ஆசிரியர்: கவிமணி  1. ஆரியம் நன்குணர்ந் தோன் - தமிழின் ஆழம் அளந்து கண்டோன்;மாரி மழைபோலக் கவியின்மழைபொ ழிந்திடு வோன்.2. அயன்ப டைப்பினையும் - திருத்தி அழகு செய்திடு வோன்;நயம்தெ ரிந்துகதை நடத்தும்நாட கக்கவி ஞன்.3. இந்திர சாலமெல்லாம் - கவியில்இயற்றிக் காட்டிடு வோன்;மந்திரச் சொல்லாலே உள்ளம்மயங்கச் செய்திடு வோன். 4. உலக உண்மைகளை - எவரும்உணரக் கூறிடு  வோன்;அலகிலாக் கலைகள் - உறையும்ஆலய மாகிடு வோன்.5.பண்டைத் தமிழ்மொழியைப் - படித்துபக்குவம் செய்துவைத் தோன்;கண்டின் சுவையெல்லாம் - சொல்லில்கனியக் காட்டிடு வோன்.6. எவரும் போற்றிடவே - தமிழில்இராம கதைபுனைந் தோன்;புவனம் உள்ளளவும் - அழியாப்புகழ்பரந்திடு வோன்.7. விருத்தப் பாவினிலே - கருத்தைவிளங்கச் செய்தளித் தோன்;திருத்தம் பெற்றநடை - தமிழில்தெரியக் காட்டிநின் றோன்.8. அணி யணியாக - அணிகள்அடுக்கி வைத்திடு வான்;மணிமணி யான - பொருள்கள்வாரி வழங்கிடு வான்.9. பண்ணுக் கிசைவாக - விருத்தம் பாடி அளித்திடு வான்; எண்ணும் கருத்துடனே - சந்தம்இசையச் செய்திடு வான்.10. தீது நன்மை யெல்லாம் - ஆய்ந்து தெளியச் சொல்லிடு வான்; வாதி பரிதிகளின் - வழக்கை வரைந்து காட்டிடு வான். 11. அரக்கர் நெஞ்சறி வான் - முனிவர் அகமும் கண்டறி வான்; குரங்கின் உள்ளறி வான் - வேடன் குணமும் நன்கறி வான். 12. நாடகக் காட்சி யால்லாம் - கவியில் நன்கு காட்டிடு வான்;  பாடகர் போற்றி டவே - இனிய பண்கள் தந்திடு வான்.  13. மூவர் முடிவேந்தர் - போற்றும் முத்தமிழ்ப் பாவேந்தன், தேவி அருள்பெற் றான் - தமிழ்த்தாய் செய்தவத் தால்பிறந் தான்.  14. நன்று செய்த வள்ளல் - சடையன்  நாமம் இப் புவியில் என்றும் நின்றிடவே - கவியில் இடம் அறிந்தளித் தோன்.  15. புவி யரச ரெல்லாம் - நிகழும் புகழ்ந்து பாராட்டும்  கவியரசர் தொழும் - பெரிய  கம்ப நாடாள் வான். 16. கம்பன் கவி வாழ்க! - இராம  காதை நிதம் வாழ்க!அம்புவி மீதெங்கள் - அருமை அமுதத் தமிழ் வாழ்க! (வேறு) 17. எத்திக்கும் போற்றும் இராமன் திருக்கதையைத் தித்திக்கும் செந்தமிழில் செய்தளித்து - நித்தமும் அம்புவியில் மக்கள் அமுதம் அருந்தவைத்த கம்பன் கவியே கவி.